**

Madonas novada

**Ērgļu pirmsskolas izglītības iestādes**

**“Pienenīte”**

**pašnovērtējuma ziņojums**

**par 2023. / 2024.mācību gadu**

**SASKAŅOTS**

|  |
| --- |
|  Madonas novada pašvaldības domes priekšsēdētāja vietnieks |
|  |
|   |   |  Zigfrīds Gora |
| *(paraksts)* |   |  |
|  |   |   |
| *(datums)* |   |   |

1. **Izglītības iestādes vispārīgs raksturojums**

**1.1**.**Izglītības iestādes** **misija** – Kvalitatīva pirmsskolas izglītība, mazo un lielo cilvēku sirsnīgas attiecības un harmoniska vide.

**1.2**.**Izglītības iestādes** **vīzija par izglītojamo** – Zinātkārs, zinošs un laimīgs bērns fiziski un emocionāli drošā un attīstību veicinošā vidē.

**1.3.Izglītības iestādes vērtības** – cieņa, sadarbība, atbildība.

**1.4.Izglītojamo skaits un īstenotās izglītības programmas 2023./2024. mācību gadā**

|  |  |  |  |  |  |
| --- | --- | --- | --- | --- | --- |
| Izglītības programmas nosaukums | Izglītībasprogrammaskods | Īstenošanas vietas adrese(ja atšķiras no juridiskās adreses) | Licence | Izglītojamo skaits, uzsākot programmas apguvi 2023./2024. m.g. (01.09.2023.) | Izglītojamo skaits, noslēdzot programmas apguvi 2023./2024.m.g.(31.05.2024.) |
| Nr. | Licencēšanasdatums |
| Pirmsskolas izglītības programma | 01011111 | J.Grota iela 2, Ērgļi, Ērgļu pagasts, Madonas novads, LV – 4840;1. apmācības vieta: “Rīti”, Sausnēja, Sausnējas pagasts,

Madonas novads, LV- 4841;1. apmācības vieta: “Vāverītes”,

Vestiena, Vestienas pagasts, Madonas novads,LV- 4855 | V-8546 | 16.05.2016. | 116 | 118 |
| [Speciālās](https://is.viis.gov.lv/Pages/Institutions/EducationProgramLicences/View.aspx?id=66635&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) pirmsskolas [izglītības](https://is.viis.gov.lv/Pages/Institutions/EducationProgramLicences/View.aspx?id=66635&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) [programma](https://is.viis.gov.lv/Pages/Institutions/EducationProgramLicences/View.aspx?id=66635&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) [bērniem ar](https://is.viis.gov.lv/Pages/Institutions/EducationProgramLicences/View.aspx?id=66635&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) [valodas](https://is.viis.gov.lv/Pages/Institutions/EducationProgramLicences/View.aspx?id=66635&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) [traucējumiem](https://is.viis.gov.lv/Pages/Institutions/EducationProgramLicences/View.aspx?id=66635&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 01015511 | V-5724 | 25.02.2022. | 4 | 4 |
| [Speciālās](https://is.viis.gov.lv/Pages/Institutions/EducationProgramLicences/View.aspx?id=66636&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) [pirmsskolas](https://is.viis.gov.lv/Pages/Institutions/EducationProgramLicences/View.aspx?id=66636&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) [izglītības](https://is.viis.gov.lv/Pages/Institutions/EducationProgramLicences/View.aspx?id=66636&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) [programma](https://is.viis.gov.lv/Pages/Institutions/EducationProgramLicences/View.aspx?id=66636&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx)[bērniem ar](https://is.viis.gov.lv/Pages/Institutions/EducationProgramLicences/View.aspx?id=66636&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) [jauktiem attīstības](https://is.viis.gov.lv/Pages/Institutions/EducationProgramLicences/View.aspx?id=66636&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) traucējumiem | [01015611](https://is.viis.gov.lv/Pages/Institutions/EducationProgramLicences/View.aspx?id=66636&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | V-5725 | 25.02.2022. | 5 | 6 |

**2.Izglītības iestādes darbības pamatmērķi un prioritātes**

 **2.1. Izglītības iestādes darbības un izglītības programmas īstenošanas kvalitātes mērķi**, ņemot vērā informāciju un datus par iepriekšējiem diviem mācību gadiem

* 1. Attīstīt mācīšanās organizācijas principus.
	2. Paplašināt materiāltehnisko un metodisko resursu klāstu kvalitatīva bērncentrēta mācību procesa īstenošanai, īstenojot iekļaujošu mācību procesu.
	3. Veicināt vecāku iesaisti izglītības procesos, organizējot regulāras aktivitātes, kurās vismaz 75% vecāku aktīvi piedalās un līdzdarbojas.
	4. Izveidot efektīvu informācijas aprites un atgriezeniskās saites sniegšanas kārtību, kas ļauj regulāri novērtēt un uzlabot mācību procesu, pamatojoties uz pedagogu un vecāku ieteikumiem.
	5. Nodrošināt visiem pedagogiem piedalīšanos profesionālās pilnveides kursos atbilstoši izglītības iestādē izvirzītajām prioritātēm.

**2.2. 2023./2024. mācību gada darba prioritātes un sasniegtie rezultāti**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi |
| Nr.1 Izglītojamo lasītprasmes un tekstpratības attīstība, nodrošinot individualizāciju mācību procesā. | **Kvalitatīvie sasniedzamie rezultāti:** 1. Izglītojamie, atbilstoši vecumposmam, lietojot runas intonācijas un žestus, veido stāstījumu par redzēto, dzirdēto, piedzīvoto.
2. Skolotāju un vecāku sarunas par bērnu izaugsmi un nepieciešamajiem uzlabojumiem tika organizētas 1 reizi pusgadā.
3. **Izglītojamie uzrāda uzlabojumus lasītprasmē un tekstu izpratnē,** kas tiek **vērtēts skolotāju regulārās formatīvās vērtēšanas procesā** un **fiksēts i**zglītojamo **attīstības novērojumos un individuālajos progresu pārskatos (E-klase, skolotāju ikdienas pieraksti, bērnu darbu portfolio).**
4. Mācību procesā izmantoti dažādi individualizēti mācību materiāli un pieejas ( atgādnes, burtu kartītes, didaktiskās spēles, darba lapas, nodarbības dabā), kas pielāgotas **i**zglītojamā vajadzībām.
5. Papildināts metodisko materiālu klāsts, mācību līdzekļi izglītojamiem lasītprasmes, valodas attīstībai.
6. Izglītojamie, kas noslēdza pirmsskolas izglītības programmas apguvi, uzsākot skolas gaitas uzrādīja valodas mācību jomā optimālus ( 70%) un augstus ( 30 %) rādītājus.
7. Profesionālās pilnveides kursos par lasītprasmes un tekstpratības jautājumiem piedalījās 30 % , konferencēs 30 % un semināros 40% pedagogu.
8. 9 izglītojamiem mācību procesā tika īstenoti individuālie izglītības plāni.
9. Pedagogi pielāgoja mācību materiālus, balstoties uz katra **i**zglītojamā lasītprasmes līmeni un vajadzībām. Tas ietvēra vienkāršotu tekstu, ilustrāciju un uzdevumu izmantošanu bērniem, kuriem nepieciešama papildu palīdzība.
 | **Sasniegts****Sasniegts** |
| **Kvantitatīvie sasniedzamie rezultāti:**1. 100% pedagogi, atbilstoši mēneša tēmai un vecumposmam, veidoja jaunus metodiskos materiālus vārdu krājuma paplašināšanai, lasītprasmes un rakstītprasmes attīstīšanai.
2. 100% pedagogi skolvadības sistēmā E-klasē veic izglītojamo zināšanu un prasmju novērtēšanu divas reizes mēnesī katrā mācību jomā .
3. Mācību gada laikā 80% pedagogu ir piedalījušies vismaz vienā profesionālās pilnveides pasākumā, kas saistīts ar izglītojamo lasītprasmes prasmju pilnveidošanas jautājumiem.
4. 85 % 1. un 2.jaunākās grupas bērnu, atbilstoši mēneša tēmai, paplašinājuši vārdu krājumu, pielietojuši tos ikdienas runā, attīstījuši runātprasmi.
5. Izglītojamie, kas noslēdza pirmsskolas izglītības programmas apguvi, diagnosticējošā tekstpratības darbā uzrādīja 74.9% satura apguvē. No tiem trīs izglītojamiem tika sniegti atbalsta pasākumi.
6. 2023./2024.m.g.logopēds īstenoja valodas korekcijas nodarbības 27% (24 bērni) no iestādes kopējā **i**zglītojamo skaita. Visiem ir uzlabojusies lasītprasme, runas attīstība, skaņu izrunas kultūra.
7. 100% pedagogu dalījās ar labās prakses piemēriem valodas mācību jomā. Apkopoti 5 izstrādātie metodiskie materiāli.
8. 100% pedagogu piedalījās savstarpējo nodarbību vērošanā, sniedza atgriezenisko saiti par vērojumiem.
9. Vadība vēroja 18 pedagogu nodarbības un sniedza atgriezenisko saiti, izvērtējot tālāko darbību.
 |
| Nr.2 Pilnveidot vecāku izpratni par lietpratībā balstītu pirmsskolas izglītībassaturu un pieeju. | **Kvalitatīvie sasniedzamie rezultāti:**1. Vecāki izrāda izpratni un atbalstu lietpratībā balstītai pieejai, kas novērojams diskusijās un aptaujās: 80% vecāku novērtē pirmsskolas un ģimenes sadarbību kā augstu​; 77% vecāku norāda, ka regulāri saņem atgriezenisko saikni par bērna attīstību​; 81% vecāku uzskata, ka viņu priekšlikumi tiek uzklausīti​.
2. Vecāki piedalās izglītojošos pasākumos un vecāku sapulcēs par pirmsskolas izglītības saturu.
3. Vecāku un pedagogu komunikācija ir regulāra, abpusēji atklāta un mērķtiecīgi orientēta uz bērnu attīstības veicināšanu, nodrošinot savstarpēju sapratni un sadarbību.
4. Nodrošināta droša un atbalstoša mācību vide, kurā bērniem ir pieejams papildu atbalsts (pedagogs, atbalsta komanda, skolotāja palīgs)
 | Daļēji sasniegts.Veicināt regulāru un abpusēju saziņu starp pedagogiem un vecākiem, izmantojot skolvadības sistēmu E-klase. |
| **Kvantitatīvie sasniedzamie rezultāti:**1. Katrā grupā tika organizēta tematiska vecāku sapulce, kurā vecāki tika iepazīstināti ar sasniedzamajiem rezultātiem mācību jomās, kas noteikti katram vecumposmam.
2. Vecāku kopsapulcē vecāki tika izglītoti par atbalsta veidiem bērniem ar attīstības vai uzvedības traucējumiem (smilšu terapija, Montessori)
3. Viena ģimene ar bērnu iesaistījās Stop 4-7 programmas aktivitātēs.
4. Aptaujā 75% vecāku pauž izpratni par pirmsskolas izglītības mācību saturu, apmācības procesu, sasniedzamiem rezultātiem.
5. Aptaujas dati rāda, ka 100 % vecāku ir informēti par katra mēneša temata ietvaros noteiktiem sasniedzamajiem rezultātiem mācību jomās.
 |
| Nr.3. Organizēt mērķtiecīgu pedagogu profesionālās kompetences pilnveidi un labās prakses apguvi pirmsskolas izglītības satura īstenošanas principu ieviešanā. | **Kvalitatīvie** **sasniedzamie rezultāti:**1. Pedagogi apgūst jaunas metodes un pieejas pirmsskolas izglītības satura īstenošanai, kas tiek veiksmīgi ieviestas ikdienas darbā.
2. Ir izveidota sadarbība starp pedagogiem, daloties ar labās prakses piemēriem un pieredzi savstarpējā nodarbību vērošanā.
3. Pedagogi regulāri piedalās semināros, kursos un projektos, kas saistīti ar lietpratībā balstītu izglītības saturu.
4. Pedagogi iesaistās diskusijās metodiskajās sanāksmēs, daloties pieredzē un reflektējot par jauniegūtajām prasmēm un zināšanām.
5. Pedagogi dalās ar labās prakses piemēriem gan iestādes ietvaros, gan ārpus tās, veicinot kvalitatīvu mācību pieeju izplatīšanos un attīstību.
 | **Daļēji sasniegts:****Pedagogiem turpināt** aktīvāk iesaistīties savstarpējā rotaļnodarbību vērošanas procesā, dalīties labajā praksē.  |
| **Kvantitatīvie** **sasniedzamie rezultāti:**1. 100% pedagogu papildinājuši zināšanas profesionālās kompetences pilnveides kursos.
2. 100 % pedagogi piedalījušies ikmēneša metodiskajās skolotāju sapulcēs, lai iegūtu informāciju par aktuālo pirmsskolas jomā.
3. Veiktas 18 nodarbību vērošanas no vadības puses, lai novērtētu un uzlabotu mācību kvalitāti, sniegtu atgriezenisko saiti.
4. Realizētas 18 pedagogu pieredzes apmaiņas (savstarpējā nodarbību vērošana), veicinot labās prakses apguvi.
5. Sniegtas individuālās konsultācijas jaunajiem pedagogiem vismaz reizi mēnesī, lai atbalstītu viņu profesionālo attīstību.
6. 90 % pedagogi ir paaugstinājuši zināšanu un prasmju līmeni, piedaloties izglītojošos kursos un semināros par iekļaujošo un speciālo izglītību.
7. 5 pedagogi ( divi divas reizes) piedalījās Madonas novada labās prakses semināros.
8. Divi pedagogi piedalījās labās prakses seminārā ārpus novada robežām , kā arī ikgadējā Madonas novada skolotāju konferencē.
 |
| Nr.4. Sadarbībā ar vecākiem sekmēt bērnu piederību Latvijas valstij, veidojot izpratni par vispārcilvēciskajām vērtībām, kultūras mantojumu, tradīcijām un to saglabāšanu, veicināt izglītojamo izpratni par tradicionālo ģimeni kā īpaši aizsargājumu vērtību. | **Kvalitatīvie** **sasniedzamie rezultāti:**1. Mācību procesā aktualizēti patriotiskās audzināšanas jautājumi.
2. Grupas vidē ir vizualizācijas, kas uzskatāmi atgādina par Latvijas simboliem un vērtībām.
3. Sekmējot piederību Latvijas valstij izglītojamie tika iesaistīti kultūras un gadskārtu svinēšanas pasākumos vietējā kopienā.
4. Personāls un bērni zina un ar savu rīcību darbībā apliecina izglītības iestādes vērtību kopšanu ikdienā.
 |  Sasniegts |
| **Kvantitatīvie** **sasniedzamie rezultāti:**1. Mācību gada laikā ir organizēti 4 pasākumi par godu Latvijas 105.gadadienai un Latvijas neatkarības atjaunošanai.
2. Valsts svētku mēnesī – novembrī, iestādes āra teritorijā tika uzstādīta 1 lielizmēra instalācija ar Latvijas valsti godinošu simboliku.
3. Mācību gada laikā iestādē atzīmēti 6 latviešu gadskārtu svētki.
4. 100% grupu izvietota Latvijas valsts simbolika – Latvijas karogs, Latvijas ģērbonis, Latvijas valsts himna “Dievs, svētī Latviju!”
5. Iestādē organizēti 2 pasākumi, godinot māti un tēvu, uzsverot ģimenes kā latviskās identitātes pamatu.
6. Grupu skolotāju vērojumi liecina, ka iestādes pasākumos pārstāvēts 93% bērnu vecāku.
 |

* 1. **Audzināšanas darba prioritātes trim gadiem un to ieviešana**

|  |  |  |  |
| --- | --- | --- | --- |
|  | **2023./2024. m.g.** | **2024./2025. m.g.** | **2025./2026. m.g.** |
| Prioritāte | Sadarbībā ar vecākiem sekmēt bērnu piederību Latvijas valstij, veidojot izpratni par vispārcilvēciskajām vērtībām, kultūras mantojumu, tradīcijām un to saglabāšanu, veicināt izglītojamo izpratni par tradicionālo ģimeni kā īpaši aizsargājumu vērtību. | Veselīga un sportiska dzīvesveida popularizēšana, kas cilvēkam nepieciešama, dzīvojot mūsdienu dinamiski mainīgajā sabiedrībā. | Izglītojamā izpratne, atbildīga attieksme un rīcība, kas apliecina tādas vērtības kā daba, darbs, atbildība. |
| Audzināšanas virzieni | Pilsoniskā līdzdalība.Patriotisms. Piederība valstij. | Sevis izzināšana. Drošība.Fiziskā audzināšana. | Sadarbība un līdzcietība |
| Tikumi | Ģimene, daba, kultūra. | Cieņa, sadarbība, atbildība. | Godīgums, laipnība. darbs |
| Mērķis | Stiprināt izglītojamo piederības sajūtu savai valstij un sabiedrībai.  | Attīstīt izglītojamo pašapziņu un drošības sajūtu ikdienā. | Attīstīt izglītojamo līdzjušanas spēju, prasmi sadarboties ar citiem un izprast citu cilvēku vajadzības. |
| Uzdevumi | 1. Organizēt valsts svētku un vietējās kopienas vēstures izzināšanas pasākumus.2. Veicināt izglītojamo līdzdalību sabiedriskajās aktivitātēs, mācot kulturālu uzvedību sabiedrībā.3. Iesaistīt izglītojamos un ģimenes labdarības pasākumos.4. Nostiprināt gadskārtu svinēšanas paradumus.  | 1. Attīstīt izglītojamo spēju paredzēt savas izvēles un rīcības sekas, respektējot citu cilvēku cieņu un brīvību.2. Veicināt izglītojamo sadarbības prasmes caur radošām aktivitātēm.3. Iemācīt izglītojamiem atpazīt un rīkoties fiziskās un garīgās veselības draudu gadījumos atbilstoši vecumposmam | 1. Veidot izglītojamo izpratni par pozitīvas saskarsmes kultūru, praktizējot laipnības izpausmes ikdienā.2. Organizēt nodarbības par empātiju un rūpēm par citiem.3. Veicināt izglītojamo iesaistīšanos vietējās kopienas pasākumos ar iespēju mācīties komunicēt un sadarboties ar dažādu paaudžu cilvēkiem. |

* + 1. **Galvenie secinājumi pēc 2023./2024.m.g. mācību gada izvērtēšanas.**

Patriotiskās audzināšanas aktualizēšana mācību procesā, Latvijas simbolu un vērtību vizualizācija grupu vidē, iesaiste patriotiska rakstura aktivitātēs sekmē izglītojamo piederības sajūtu Latvijai, stiprinot viņu izpratni par Latvijas kultūru un vērtībām. Kultūras un tradīciju saglabāšana tiek sekmēta, aktīvi piedaloties dažādos pasākumos, kas saistīti ar latviešu gadskārtu svētkiem. Iestādes darbinieku un izglītojamo izglītības iestādes vērtību izpratne ikdienā ir skaidri pamanāma, jo tiek apliecināta ar rīcību, kas stiprina iestādes iekšējo kultūru.

Balstoties uz pasākumu izvērtēšanas datiem, var secināt, ka 93% vecāku regulāri apmeklē iestādē organizētos pasākumus. Tas norāda uz ciešu sadarbību starp iestādi un vecākiem, kas ir būtisks faktors bērnu izglītošanā un piederības veicināšanā. Kvantitatīvie dati liecina par regulāru un plānveidīgu pasākumu organizēšanu iestādē un parāda strukturētu pieeju bērnu patriotiskās audzināšanas veicināšanā, sadarbojoties ar vecākiem un stiprinot Latvijas kultūras mantojumu un ģimenes vērtības bērnu vidē.

Pedagoģiskajā procesā tika īpaši uzsvērta vērtībās balstītu ieradumu veidošana un attīstīšana, īpašu uzmanību pievēršot izglītojamo pozitīvas uzvedības veicināšanai. Šo mērķi veiksmīgi sasniedza, izmantojot literāros darbus un pasakas, kas bērniem skaidroja morālās vērtības, kā arī sadarbības spēles, kas stiprināja savstarpējo cieņu un atbildību.

Sešgadīgiem izglītojamiem tika organizētas “Džimbas nodarbības - 11 soļu programma”, kas pilnveidoja zināšanas par drošības jautājumiem. Viena grupa piedalījās Drošas pārvietošanās dienā, kur praktiski apguva, kā braukt ar autobusu, pirkt biļeti un ievērot sabiedrības uzvedības normas. Bērni apmeklēja arī Ērgļu VUGD posteni, gūstot vērtīgas zināšanas par drošību.

Izglītojamo piederības sajūta vietējai kopienai tika stiprināta, sniedzot koncertus divos sociālās aprūpes centros un sadarbojoties ar vietējām bibliotēkām piedaloties tematiskās nodarbībās, piemēram, “Es mācos lasīt!”, “Mans mājdzīvnieks”, un “Kā top darbarīki, izmantojot 3D iespējas”.

Izglītojamie aktīvi piedalījās vides akcijā “Bateriju vākšanas konkurss “Tīrai Latvijai””, kuras laikā savāca ievērojamu daudzumu bateriju un makulatūras. Uzvarētāji tika apbalvoti ar mācību ekskursiju uz Tērveti.

Tika ieviestas radošās darbnīcas pedagogiem, kas norisinājās reizi mēnesī, fokusējoties uz konkrētu tēmu, piemēram “Latvija – manas mājas”, “Ūdeņi mostas”, “Diena un nakts”. Darbnīcu laikā pedagogi izstrādāja konkrētus metodiskos materiālus, piemēram stilizētu Saules sistēmas modeli, latvju rakstu zīmes un gadalaiku puzles, kā arī attīstīja jaunas mācību metodes, kuras vēlāk pielietoja mācību procesā.

Metodiķe sniedza atbalstu jaunajiem pedagogiem, organizējot 15 individuālās konsultācijas par mācību organizāciju un satura pielāgošanu, veicinot pedagogu profesionālo attīstību un labākas pedagoģiskās prakses ieviešanu.

**2.4. Izglītības iestādes dibinātāja noteiktie mērķi izglītības iestādes vadītājam trīs gadiem, to ietvaros galvenais paveiktais 2023./2024.mācību gadā**

* + 1. **Pilnveidot vadības komandas profesionālās zināšanas un prasmes personālvadības, līderības un izglītības iestādes kā mācīšanās organizācijas vadīšanas jautājumos.**

Iestādes vadība aktīvi strādā pie profesionālo zināšanu un prasmju uzlabošanas, piedaloties dažādās apmācībās un kursos. 2023./2024. mācību gadā vadītāja turpina studijas Rīgas Stradiņa universitātes Latvijas Sporta pedagoģijas akadēmijā, kas ir vērtīgs pedagoģisko zināšanu papildinājums jau iegūtajām divām augstākajām izglītībām inženiertehniskajās zinātnēs un Latvijas Universitātē apgūtai izglītības vadības kvalifikācijai. Paralēli studijām vadītāja pilnveidoja profesionālo kompetenci bērnu tiesību aizsardzības jautājumos, par eTwinning projektu īstenošanas vadlīnijām pirmsskolas vecuma bērniem, attiecībām kolektīvā un līderību 49 stundu apjomā. Madonas novada pašvaldības izglītības iestāžu vadītāju profesionālās darbības novērtēšanas procesā vadītājai tika noteikta B pakāpe profesionālās darbības novērtēšanā, apliecinot atbilstību noteiktajiem vadītāja profesionālās darbības kritērijiem.

Vadītājas un izglītības metodiķes koordinētā pedagoģiskā darba pārraudzības rezultātā iestādē ir ieviestas jaunas un daudzveidīgas mācību metodes, kas tiek pielāgotas izglītojamo vajadzībām. Mainoties vadības komandai, iestādē tika ieviests vienots mācību un audzināšanas plāns, lai veicinātu vienotu izpratni par mācību procesa realizāciju iestādes mērķu sasniegšanai.

Diagnostikas darbu rezultāti lasītprasmē mācību gada beigās liecina, ka 74% bērnu (7gadīgo) uzrādījuši pozitīvu progresu lasītprasmē, kas apliecina veiktās izmaiņas un pieejas efektivitāti. Pedagogu izstrādātie metodiskie materiāli, piemēram, “Pavasara Bingo”, “Sēņu figūras”, “Zivtiņas” (rēķināšana), “Gadalaiku puzles” un individualizētā pieeja nodrošinājuši optimālus un augstus sasniegumus dažādās mācību jomās, piemēram, dabaszinātnēs un matemātikā, kur grupu sasniegumi sasniedza 74%.

Vadības komanda sniegusi 15 individuālās konsultācijas iestādes jaunajiem pedagogiem, lai atbalstītu viņu profesionālo attīstību un veicinātu veiksmīgu pedagoģisko darbību. Divi pedagogi ieguvuši 3. profesionālās darbības pakāpi.

* + 1. **Īstenot datos balstītu izglītības iestādes darba plānošanas, izglītības kvalitātes izvērtēšanas un attīstības plānošanas procesu, iesaistot visas mērķgrupas.**

 Izstrādāts izglītības iestādes attīstības plāns 2023./2024.-2025/2026. mācību gadam. Tiek īstenots izglītības kvalitātes novērtējums, balstoties uz konkrētiem darba kvalitātes rādītājiem, kas izprotami visiem darbiniekiem. Vadība plāno un īsteno pedagogu profesionālās izaugsmes iespējas un inovāciju ieviešanu mācību procesā, papildus uzsvaru liekot uz jauno pedagogu mentoru atbalsta sistēmas izveidi iestādē. Izglītības iestādes darba kvalitātes analīze tika veikta, izvērtējot izglītojamo mācību rezultātus pirmsskolas programmas apguvē. Izglītības metodiķis un vadītāja seko līdzi šiem procesiem, veicot ikmēneša rezultātu izvērtējumu.

Tika veikta vecāku aptauja iestādes darba, sadarbības ar vecākiem un emocionālā mikroklimata novērtēšanai. Aptaujas rezultāti rāda, ka 90% vecāku ir apmierināti ar iestādes sniegto darba kvalitāti, no tiem 70% vērtē to kā teicamu un 20% kā labu. 90% vecāku uzskata, ka viņu bērni ir drošībā iestādē, 80% vecāku mierīgi dodas savās gaitās, zinot, ka bērns ir drošībā. 91% vecāku atzīst, ka ir iespēja saņemt atgriezenisko saiti no iestādes vadības, 81% jūt, ka viņu priekšlikumi tiek uzklausīti. 85% vecāku atzīmēja, ka bērni labprāt apmeklē pirmsskolas izglītības iestādi, 80% vecāku atzinīgi novērtēja ģimenes un pirmsskolas sadarbību. 77% vecāku regulāri saņem informāciju par bērna attīstību, tomēr 23% vecāku izsaka vēlmi pēc uzlabojumiem šajā jomā. Kopumā vecāki ir ļoti apmierināti ar iestādes drošību, vadības efektivitāti un pedagogu darbu, bet ir iespējas uzlabot informācijas apriti par bērna attīstību un vēl vairāk iesaistīt vecākus iestādes dzīvē.

* + 1. **Praktisku un uz sadarbību vērstu atbalsta pasākumu īstenošana kvalitatīvas iekļaujošas izglītības nodrošināšanai izglītības iestādē.**

Iestādē iekārtots speciālā izglītības skolotāja kabinets. Metodiskais kabinets papildināts ar metodiskajiem materiāliem, kas palīdz pedagogam veiksmīgāk īstenot diferencētu un individualizētu pieeju mācību procesā katra izglītojamā individuālajām vajadzībām.

Organizēti kolektīva saliedēšanas pasākumi, kas veicināja pozitīvu iestādes mikroklimatu.

Atzinīgi novērtējot vadības komandas un pedagogu darbu, pēc iestādes vecāku iniciatīvas un saņemtiem iesniegumiem, izglītības iestādes padome iesniedza pieteikumu konkursa “Latvijas gada skolotājs” nominācijai “Latvijas gada skolas vadības komanda” un trīs iestādes pedagogus izvirzīja nominācijai “Pirmsskolas skolotājs”.

* 1. **Izglītības iestādes darba prioritātes un plānotie sasniedzamie rezultāti 2024./2025. mācību gadā**

|  |  |
| --- | --- |
| Prioritāte | Sasniedzamie rezultāti kvantitatīvi un kvalitatīvi |
| Nr.1Attīstīt izglītojamā matemātiskās prasmes, radot labvēlīgus apstākļus daudzveidīgai un mērķtiecīgai izglītojamā darbībai, kas veicina uzskatāmi darbīgās domāšanas attīstību~~.~~ | **Kvalitatīvi sasniedzamie rezultāti:**1. 1. Metodiskajās sanāksmēs pedagogi apgūst jaunas mācību metodes matemātikas jomas mācīšanā, kuras pēc tam aprobē un praktizē mācību procesā.
2. 2. Izglītojamie prot praktiski izmantot matemātiskās zināšanas ikdienas situācijās.
3. Mācību procesā tiek izmantoti daudzveidīgi mācību materiāli un metodes, kas veicina izglītojamo uzskatāmi darbīgās domāšanas attīstību.
4. Pedagogi izmanto daudzveidīgas uzskatāmas matemātiskās spēles un īsteno aktivitātes, kas palīdz izglītojamiem soli pa solim attīstīt loģisko un skaitlisko domāšanu.
5. Salīdzinājumā ar mācību gada sākumu, izglītojamo zināšanas un prasmes matemātikas jomas programmas apguvē pieaugušas vismaz par 10%.
 |
| **Kvantitatīvi sasniedzamie rezultāti:**1. Visi pedagogi veic kolēģu nodarbību vērošanu, sniedz atgriezenisko saiti par novēroto.
2. Visi pedagogi katru mēnesi izmanto vismaz 3 jaunas matemātikas aktivitātes/ uzdevumus mācību procesā, vai izstrādā jaunu metodisko materiālu par izvirzīto prioritāti.
3. Pedagogu izstrādātie metodiskie materiāli matemātisko prasmju pilnveidošanai apkopoti vienā labās prakses metodiskajā materiālā un ir pieejami visiem pedagogiem digitālā vidē.
 |
| Nr.2.Mērķtiecīgi īstenota formatīvā vērtēšana, kas veicina izglītojamo individuālo izaugsmi, motivāciju un interesi par mācībām. | **Kvalitatīvi sasniedzamie rezultāti**1. Izglītojamo mācību sasniegumu vērtēšana tiek īstenota saskaņā ar Ērgļu pirmsskolas izglītības iestādes “Pienenīte” vērtēšanas kārtību.
2. Izglītojamo ikdienas mācību darba sasniegumu rezultāti tiek atspoguļoti skolvadības sistēmā e-klase, kas dod plašas iespējas tālākai analīzei un turpmākā darba plānošanai.
3. Informācija par vērtējumiem pieejama e-klasē pedagogiem un vecākiem, kas nodrošina visu pušu sadarbību un veicina savlaicīgu komunikāciju bērnu izaugsmes veicināšanā.
4. Vecāki ir iepazīstināti un izprot formatīvās vērtēšanas īstenošanas procesu.
5. Vadības un pedagogu darbs mērķtiecīgi analizējot izglītojamo sasniegumus, dod iespēju izraudzīties visatbilstošākos metodiskos paņēmienus sasniegumu uzlabošanai.
 |
| **Kvantitatīvi sasniedzamie rezultāti:**1. Pedagogi piedalās metodiskajās sanāksmēs, kurās tiek izskatītas formatīvās vērtēšanas pieejas un formas, to praktiskā pielietošana mācību procesā.
2. Formatīvās vērtēšanas pieejas piemēri gada beigās tiek apkopoti metodiskajā materiālā.
3. Pieaudzis 5-6 gadīgo izglītojamo īpatsvars, kam mācību jomās ir vērtējums “apguvis padziļināti”.
 |
| Nr.3 Mērķtiecīga metodisko un materiāltehnisko resursu izmantošana, sniedzot pedagoģisko atbalstu bērniem ar speciālajām vajadzībām.  | **Kvalitatīvi sasniedzamie rezultāti.**1. Mācību procesā tiek mērķtiecīgi izmantoti digitālie resursi (Soma.lv, Bernistaba.lv, maciunmacies.lv).
2. Grupas vide tiek iekārtota atbilstoši konkrētu bērnu vajadzībām (nomierinošais stūrītis, smilšu/gaismas galds, grāmatu plauktiņš, individualizēta mācību vieta).
3. Pedagogi gatavo individualizētus uzdevumus bērniem ar speciālām vajadzībām.
4. Iekārtots kabinets speciālās izglītības skolotājam.
5. Tiek īstenoti individuālie izglītības plāni izglītojamiem, kuri apgūst speciālo izglītības programmu un, kuriem noteikti atbalsta pasākumi.
6. Pedagogu mērķtiecīga sadarbība ar atbalsta speciālistiem, izvēloties individualizētus atbalsta pasākumus.

**Kvantitatīvi sasniedzamie rezultāti.**1. 1. Pedagogiem organizētas divas metodiskās sanāksmes par individualizētu uzdevumu veikšanu bērniem ar speciālām vajadzībām.
2. 2. Organizēti divi pieredzes apmaiņas braucieni uz citām pirmsskolas izglītības iestādēm, lai iepazītos ar labās prakses piemēriem iekļaujošas izglītības īstenošanā.
 |

1. **Kritēriju izvērtējums**
	1. Kritērija **“Mācīšana un mācīšanās”** stiprās puses un turpmākās attīstības vajadzības
		1. Pašvērtēšanā izmantotās kvalitātes vērtēšanas metodes: *nodarbību vērošana, dokumentu analīze*

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| 1. Iestādē izveidotā sistēma datu ieguvei par mācīšanas un mācīšanās kvalitāti un tās pilnveidi
 | Visi pedagogi 2 mācību gadā apkopo un analizē izglītojamo zināšanas un prasmes. Izglītības metodiķe apkopo un analizē ar pedagogiem programmas apguves rādītājus pedagoģiskās padomes sēdēs, izvirzot uzdevumus pedagoģiskā darba pilnveidošanai nākamam periodam. | Izveidot uzskatāmu infografiku par datu ieguves un apkopošanas procesu. |
| 1. Izglītības procesa plānošanas un īstenošanas efektivitāte un kvalitāte mācību nodarbībās
 | Izstrādāti tematiskie plāni vienotam izglītības procesam visās grupās. Mācību saturs tiek apgūts bērncentrētā vidē, iekārtojot “mācību centrus”, darbnīcas, rosinot izglītojamo aktīvu pētniecisko un izzinošo darbību.Analizējot nodarbību vērojumu rezultātus, secināts, ka pedagogi mācību procesā pielieto daudzveidīgas mācību metodes un formas, izmanto daudzveidīgus mācību materiālus. Mācību procesā tiek īstenotas caurviju prasmes, aktualizēti tikumi un vērtības. | **Inovatīvo mācību metožu attīstīšanu** fokusēt uz **brīvdabas mācīšanos.** |
| 1. Izglītības procesa individualizācija, diferenciācija un personalizācija mācību nodarbībās
 | Atbalsta grupas speciālisti nodrošina izglītojamiem vispusīgu atbalstu. Mācību nodarbību vērojumi rāda, ka pedagogi piedāvā izglītojamiem dažādas sarežģītības pakāpes mācību uzdevumus, kas atbilst viņu zināšanām, spējām un interesēm. Iespēju robežās, tiek ļauts izvēlēties tēmas un aktivitātes, kas viņus īpaši interesē, piemēram, ja bērnam patīk daba, mācību procesā var integrēt dabas vērošanu un eksperimentus. | Papildināt mācību resursu klāstu, kas palīdz efektīvāk īstenot individualizētu, diferencētu, personalizētu mācību procesu. |
| 1. Izglītības procesa īstenošanas kvalitāte attālinātajās mācībās un nodrošinot izglītības ieguvi ģimenē
 |  | Pilnveidot sadarbību ar ģimenēm, kuru bērni pirmsskolas izglītības programmu apgūst mājmācībā. |
| 1. Izglītības iestādes individualizēta un / vai personalizēta atbalsta sniegšana izglītojamiem
 | Pedagogi sadarbojas ar atbalsta personālu, ņem vērā ieteikumus ikdienas mācību un audzināšanas procesa pilnveidošanai, pielāgo mācību procesu konkrētu izglītojamo vajadzībām. Metodiķis apkopo informāciju par izglītojamiem, kuriem tiek sniegts atbalsts. 2023./2024. m.g. tika sniegti atbalsta pasākumi 44% izglītojamo: talantīgiem (10%), kas apgūst speciālo pirmsskolas izglītības programmu (6%), ar mācīšanās grūtībām (28%). Tika nodrošinātas logopēda nodarbības 24 bērniem (28%), logoritmika 56 bērniem (65%), speciālā izglītības skolotāja individuālās nodarbības 5 bērniem (6 %). 9 izglītojamiem (10%) tika īstenoti individuālie izglītības plāni  | Pilnveidot pedagogu prasmes darbā ar bērniem ar socializēšanās grūtībām. |
| 1. Mācību sasniegumu vērtēšanas kārtība
 | Izglītības iestāde ir izstrādājusi mācību sasniegumu vērtēšanas kārtību, kas nodrošina katra izglītojamā izaugsmi. Tā ir sistēmiska, iekļaujoša, atklāta un metodiski daudzveidīga. 100 % pedagogi izprot mācību sasniegumu vērtēšanas kārtību un ievēro to. Sapulcēs vecāki ir iepazīstināti ar mācību sasniegumu vērtēšanas kārtību. Vecāki regulāri tiek informēti par bērna izaugsmi individuālās sarunās ar pedagogu un mācību gada beigās 6gadīgo bērnu vecāki saņem sava bērna aprakstošo vērtējumu rakstiski, pārējie vecāki tiek iepazīstināti ar mācību sasniegumiem visās mācību jomās klātienes individuālās sarunās. | Pilnveidot pedagogu prasmi apkopot un analizēt mācību rezultātus.  |
| 1. Informācija par darbu ar izglītojamiem ar zemiem mācību sasniegumiem
 |  | Uzsākot mācību gadu veikt izglītojamo zināšanu un prasmju diagnosticēšanu, balstoties uz iegūtiem datiem īstenot atbalsta pasākumus mācīšanās grūtību pārvarēšanai. |

* + 1. **Informācija par izglītības iestādes vadības mērķiem un/ vai sasniedzamajiem rezultātiem mācību nodarbību vērošanā 2023./2024.m.g.**

Izglītības iestādes vadības mērķis vērojot mācību nodarbības 2023./2024. mācību gadā bija novērtēt pedagogu profesionālās prasmes līmeni īstenojot mācību procesā individualizētu pieeju, kas pielāgota katra izglītojamā vajadzībām. Mācību gada laikā vadība ir vērojusi 15 mācību nodarbības pie 18 (100%) pedagogiem. Pēc nodarbību vērošanas vadība sniedza atgriezenisko saiti par vēroto un kopā ar pedagogu izvirzīja konkrētus uzdevumus pedagoga profesionālās kompetences pilnveidei. Vadības sniegtā konstruktīva un pamatota atgriezeniskā saite par vēroto nodarbībās palīdzēja pedagogiem objektīvi novērtēt savas stiprās puses un izvirzīt uzdevumus pedagoģisko prasmju pilnveidošanai ar mērķi uzlabot mācīšanas kvalitāti. No vadības puses pedagogi tika motivēti ieviest pedagoģiskajā procesā inovatīvas mācību metodes. Mācību nodarbību vērošanas procesā iegūtie dati norāda uz to, ka: 83 % mācību nodarbībās tika nodrošināta individualizēta pieeja katram izglītojamajam, pielāgojot mācību materiālus un uzdevumus atbilstoši izglītojamā vajadzībām, 80 % pedagogu izmantoja spēlēs balstītas aktivitātes, brīvdabas nodarbības un digitālos mācību līdzekļus, kas veicināja izglītojamo aktīvu iesaisti un uzlaboja mācīšanās procesu.

* + 1. **Informācija par iegūtajiem galvenajiem secinājumiem par mācību nodarbību vērošanā iegūtajiem datiem un informāciju**

|  |  |
| --- | --- |
| Izglītības iestādes vadības, dibinātāja iegūtie secinājumi  | Mācību nodarbības tiek plānotas un īstenotas saskaņā ar vadlīnijām, atbilstoši bērnu individuālajām vajadzībām un vecumposmam. Nodarbību vērošanas dati rāda, ka 83% pedagogu piemēro individuālu pieeju un praktizē daudzveidīgas mācību metodes. Jēgpilna un pamatota atgriezeniskā saite pēc nodarbības vērošanas, palīdz pedagogam apzināties savas stiprās puses un plānot turpmākās darbības profesionālo prasmju pilnveidošanai. Jāturpina pilnveidot pedagogu zināšanas un prasmes bērncentrētas un iekļaujošas izglītības īstenošanā. |
| Pedagoģiskās padomes iegūtie secinājumi | Savstarpējā mācību nodarbību vērošanā piedalījās un atgriezenisko saiti kolēģiem sniedza 18 pedagogi (100%). Mācību gada laikā pedagogi ir vērojuši 22 mācību nodarbības. 90% vēroto nodarbību tika novērtētas kā efektīvas. Pedagogi vadīja mācību procesu ievērojot izglītojamo individuālās vajadzības, kas uzlaboja mācību rezultātus. Savstarpējā pedagogu nodarbību vērošana ir būtiski palīdzējusi uzlabot pedagoģisko darbu, veicinot labās prakses piemēru apmaiņu un mācīšanas kvalitātes uzlabošanu.  |

* 1. Kritērija **“Vienlīdzība un iekļaušana”** stiprās puses un turpmākās attīstības vajadzības
		1. Pašvērtēšanā izmantotā kvalitātes vērtēšanas metodes: *dokumentu analīze,* *sarunas, fokusgrupu diskusijas ar mērķgrupām*

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| 1. Iestādes darbībā, izglītības programmu īstenošanā un izglītības ieguvē iesaistīto izpratne par vienlīdzības un iekļaušanas aspektiem
 | Izglītības iestāde īsteno trīs pirmsskolas izglītības programmas. Pedagogi un vecāki izprot iekļaujošas izglītības nozīmi un atbalsta izglītojamo ar speciālām vajadzībām iekļaušanu izglītība procesā. | Iesaistīt pedagogus profesionālās kompetences pilnveides pasākumos par aktuāliem iekļaujošas izglītības jautājumiem |
| 1. Izveidota sistēma iekļaujošas mācību vides nodrošināšanai un vienlīdzīgas attieksmes organizācijas kultūras ieviešanai .
 | Izglītības iestādē nav sastopami diskriminācijas, ksenofobijas vai cita veida neiecietības. Tiek veidota iekļaujoša mācību vide un īstenota vienlīdzīgas attieksmes organizācijas kultūra. Problēmsituāciju gadījumā izglītības iestāde nodrošina atbalstu visiem iesaistītajiem.  | Uzturēt visām mērķauditorijām saprotamu problēmsituāciju risināšanas kārtību. |
| 1. Iestādes darbībā konstatēto izglītības kvalitātes risku identificēšana un izvērtēšana:
	1. apvienotās grupas vai nepietiekami mazs izglītojamo skaits / pēdējos 3 gados tendence samazināties izglītojamo skaitam
 | Salīdzinājumā ar iepriekšējo mācību gadu izglītojamo skaits palielinājies no 116 uz 120.Divās no septiņām grupām (apmācību vietas Vestienā, Sausnējā) izglītojamie mācās jaukta vecuma grupās. Pedagogi kvalitatīvi īsteno diferencētu un individualizētu mācību procesu. | Plānot un īstenot optimālākos darba organizācijas procesus, kas nodrošina kvalitatīvu programmu apguvi jaukta vecuma grupās  |
| * 1. informācija par izglītojamajiem, kuri bez attaisnojoša iemesla neapmeklē izglītības iestādi (VIIS)
 | Izglītības iestādē nav izglītojamo, kuri bez attaisnojoša iemesla neapmeklē pirmsskolu. | Sadarbībā ar pašvaldību nodrošināt atbalstu ģimenēm situācijās, kas var ietekmēt bērna apmeklējumu pirmsskolā. |
| * 1. iestādē nav pieejami atbalsta personāla resursi/ ilgstošas pedagogu vakances
 | Mūzikas skolotāja vakance būtiski neietekmē programmas apguves kvalitāti. Ir nodrošinātas mūzikas nodarbības visās vecuma grupās. Tiek nodrošinātas logopēda un speciālā izglītības skolotāja nodarbības. | Turpināt izsludināt vakanci dažādos masu mēdijos |
| * 1. izglītības iestādes sasniegumi konkursos, izstādēs, sacensībās olimpiādēs u.tml. pēdējā mācību gada laikā ir statistiski zemāki nekā pēdējos 3 gados vidēji
 | Izglītojamie tiek iesaistīti daudzveidīgos konkursos un projektos. | Turpināt aktīvu dalību konkursos, izstādēs, sacensībās. |
| * 1. iestādē palielinājies izglītojamo skaits ar zemiem mācību sasniegumiem
 |  | Savlaicīgi identificēt un sniegt atbalstu izglītojamiem ar mācīšanās grūtībām |
| * 1. Cits (piemēram, izglītojamo vecāku iesaiste iekļaujošas izglītības, t.sk. individuālo izglītības plānu, īstenošanā)
 | Efektīva komunikācija un sadarbība ar bērnu ģimenēm palīdz veidot kopīgu izpratni par mācību procesa mērķiem un nodrošina, ka ģimenes ir iesaistītas bērnu attīstībā. | Izglītot vecākus par atbalsta sniegšanas iespējām ģimenē. |
| 1. Izglītības iestādes izveidotā sistēma katra izglītojamā izaugsmes nodrošināšanai neatkarīgi no sociālekonomiskajiem u.c. aspektiem.
 | Izglītības iestāde nodrošina katra izglītojamā izaugsmi neatkarīgi no sociālekonomiskajiem apstākļiem u.c. aspektiem. Izglītojamā sasniegumi, mācību rezultāti un izaugsme nav atkarīgi no tā, kāds ir viņa dzimums, dzīvesvieta, ienākumu līmenis ģimenē, etniskā piederība, dzimtā valoda, vecāku izglītība, tas, vai viņam ir imigranta statuss u.tml. | Apkopot datus un veikt to izvērtējumu par individualizētu atbalsta pasākumu efektivitāti |

* 1. Kritērija **“Drošība un psiholoģiskā labklājība”** stiprās puses un turpmākās attīstības vajadzības
		1. Pašvērtēšanā izmantotā kvalitātes vērtēšanas metode*: anketas, izglītības iestādes apskate, sarunas, diskusijas ar mērķgrupām*

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| 1. Iestādes darbs, iegūstot informāciju un datus par izglītojamo, vecāku un personāla drošību un psiholoģisko labklājību
 | Regulāri tiek apzinātas izglītojamo psiholoģiskās un fiziskās vajadzības, atbalstu izglītojamie saņem no jebkura iestādes darbinieka.100% darbinieku apguvuši programmu “Speciālās zināšanas bērnu tiesību aizsardzības jomā”, kur iekļauta arī informācija par rīcību emocionālās un fiziskās vardarbības gadījumos. Personāls ar savu attieksmi, darbu, komunikāciju ik dienu rūpējas par izglītojamo labbūtību iestādē. | Sniegt atbalstu izglītojamajiem un vecākiem adaptācijas procesa laikā uzsākot pirmsskolas gaitas. |
| 1. Iekšējās kārtības un drošības noteikumu ievērošana
 | Iekšējās kārtības noteikumi katru gadu tiek izvērtēti un aktualizēti. Anketēšanas rezultāti rāda, ka izglītības iestādē ( 100% pedagogiem, 100% tehniskiem darbiniekiem, 91% vecākiem) ir vienota izpratne par drošu un labvēlīgu vidi, pozitīvu saskarsmes kultūru un savstarpējo cieņu. Darbinieki (100%) ievēro un veicina iekšējās kārtības noteikumu ievērošanu, izprot savu lomu bērnu aizsardzības un vienlīdzības veicināšanā pirmsskolā. Izglītojamo iepazīstināšana ar iekšējās kārtības noteikumiem tiek fiksēta skolvadības sistēmā e-klase. Visās grupās ir vizualizētas atgādnes par uzvedības, un saskarsmes kultūras noteikumiem. | Aktualizēt iekšējās kārtības noteikumus, atbilstoši ārējiem normatīvajiem aktiem. |
| 1. Fiziskā drošība un ar to saistīto risku novēršana
 | Izglītības iestāde ir izstrādājusi sistēmu, kā sekot līdzi un rīkoties fiziskās drošības apdraudējumu gadījumos. Atbildība par fiziskās vides drošības jautājumiem ir uzticēta noteiktiem darbiniekiem. Ir izstrādāta kārtība, kā rīkoties ārkārtas gadījumos, to zina darbinieki un izglītojamie. Divas reizes mācību gadā tiek veikta mācību evakuācija. Pēdējo 3 gadu laikā nav reģistrēti gadījumi, kas saistīti ar fizisko drošību.Sadarbība ar valsts institūcijām (Valsts policija, VUGD, SPKC) plānveidīgi norisinās izglītojošo pasākumu organizēšanā izglītojamajiem par drošības jautājumiem. | Veicināt vecāku līdzatbildību un līdzdalību bērnu izglītošanā par drošības jautājumiem. |
| 1. Emocionālā drošība izglītības iestādē un ar to saistīto risku novēršana
 | Anketēšanas, darba izpildes vērtējuma un pedagogu pašvērtējuma pārrunu dati norāda uz to, ka 98 % darbinieki un 90% vecāku izglītības iestādē jūtas emocionāli droši. Vadība sadarbojas ar Sociālo dienestu, proaktīvi reaģējot un sniedzot atbalstu izglītojamiem kas dzīvo audžu ģimenēs (1 bērns) vai aizbildņu apgādībā (2 bērni) . | Pedagogu profesionālās pilnveides pasākumi par atbalsta sniegšanu izglītojamiem ar UDHS, autismu.  |
| 1. Personāla un izglītojamo labizjūta
 | Izglītības iestāde rūpējas, lai neviens izglītojamais netiek diskriminēts vai apcelts, lai izglītojamiem, kuriem ir ar sociālo vidi, veselību, ģimeni vai citiem iemesliem saistīti riski nepārtrauc izglītības iegūšanas procesu.Lai veidotu pozitīvu, cieņpilnu un iekļaujošu kopienas sajūtu, tiek veicināta piederības sajūta izglītības iestādes vidē. Piederības sajūtu grupu un izglītības iestādes līmenī veicina visa personāla attieksme un vienota izpratne par to, kā arī dažādi pasākumi (6). Darbiniekiem ir saistošs iestādē izstrādāts Ētikas kodekss.Veicinot darbinieku labizjūtu darba vidē, iekārtota skolotāju istaba ar bibliotēku, veikts telpu remonts, vides labiekārtošana. Telpas atbilst sanitāri higiēniskām normām, ir estētiski noformētas, vienmēr tīras un kārtīgas. Atbilstoši gadalaikiem un svētkiem, tiek veidots vienots iestādes estētiskais noformējums. Iestādes noformēšanai tiek izmantoti izglītojamo mācību procesā izgatavotie radošie darbi. Katrā grupā ir jauns portatīvais dators ar interneta pieslēgumu. Iegādāta jauna multifunkcionālā ierīce ar interneta pieslēgumu. | Sadarbībā ar Iestādes padomi, paplašināt iestādes āra mācību vidi, sakopjot pieguļošo teritoriju. |

* 1. Kritērija **“Atbalsts un sadarbība”** stiprās puses un turpmākās attīstības vajadzības
		1. Pašvērtēšanā izmantotā kvalitātes vērtēšanas metodes: *anketēšana, situāciju analīze, sarunas ar mērķgrupām*

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes vadītāja sadarbības kvalitāte ar izglītības iestādes dibinātāju un pašvaldību | Izglītības iestādes vadītāja regulāri sadarbojas ar pašvaldības speciālistiem, piedalās sadarbības pasākumos, sapulcēs, Izglītības pārvaldes organizētajos pasākumos, konferencēs, labās prakses piemēru popularizēšanas semināros. Personālvadības vai darba organizācijas jautājumos tiek īstenota cieša sadarbība ar Madonas pašvaldības speciālistiem: grāmatvedība, juristi, IT speciālisti u.c. | Turpināt īstenot sadarbību ar pašvaldību, paplašinot sadarbības jomas (infrastruktūras uzlabojumi, projektu pieteikšana) |
| Izglītības iestādes vadītāja sadarbības kvalitāte ar vietējo kopienu un nozares organizācijām | Veiksmīga sadarbība ar Ērgļu un Vestienas pagasta bibliotēkām, Ērgļu multifunkcionālo centru, Ērgļu kultūras namu, Ērgļu apvienības pagasta pārvaldi, Ērgļu vidusskolu, Ērgļu VUGD, Ērgļu Sociālās aprūpes centru kopīgi realizējot pasākumus, koncertus, tematiskās pēcpusdienas. | Turpināt sadarbību. |
| Izglītības iestādes vadītāja rīcība, veidojot izziņas un inovāciju organizācijas kultūru izglītības iestādē | Īstenoti divi eTwinning sadarbības projekti Latvijas un starptautiskā mērogā.Visi pedagogi labprāt iesaistās aktivitātēs, kas sniedz iespēju jaunu zināšanu apguvei un iespējai aprobēt un ieviest jaunas metodes, mācīšanas formas.Divi pedagogi dalījās ar labās prakses piemēriem Gulbenes pedagogu forumā un Madonas novada pedagogu konferencē. | Iesaistīt pedagogus pasākumos, kas pilnveido zināšanas inovatīvu mācību rīku/ metožu apgūšanā.  |
| Izglītības iestādes vadītāja rīcība savstarpējās pieredzes apmaiņai un komandas darbam izglītības iestādē | Reizi mēnesī tiek organizētas pedagogu metodiskās sanāksmes un mācību materiālu izstrādes pēcpusdienas. Sanāksmēs 100% pedagogu dalās ar labās prakses piemēriem. 5 pedagogi prezentēja izveidotos metodiskos materiālus Madonas novada pirmsskolu pedagogu labās prakses nodošanas semināros. | Attīstīt mentora darbību, kā individualizētu atbalstu jaunajiem pedagogiem. |
| Izglītības iestādes vadītāja sadarbības kvalitāte ar izglītojamo vecākiem | Saziņai ar vecākiem tiek piedāvāti daudzveidīgi informācijas aprites veidi: e klase, WhatsApp, afišas uz runājošajām sienām, e- pasti, klātienes tikšanās, telefonsarunas.85% vecāku piedalās iestādes organizētajos pasākumos.Reizi gadā tiek veikta vecāku anketēšana izzinot viedokli par izglītības kvalitātes un sadarbības īstenošanas kvalitāti. | Turpināt stiprināt dialogu ar vecākiem. |
| Izglītības iestādes vadītāja rīcība, nodrošinot izglītības iestādes padomes institūcijas darbību | Divas reizes gadā notiek Iestādes padomes sēdes, kurās tiek pārstāvēti katras grupas vecāki. Iestādes padome tiek informēta par izglītības iestādes prioritātēm un citiem aktuāliem jautājumiem, iesaistās attīstības plāna veidošanā, sniedz ieteikumus izglītības iestādes darba pilnveidošanai. | Iesaistīt iestādes padomi āra vides labiekārtošanā. |

**4. Informācija par lielākajiem īstenotajiem projektiem par 2023./2024. mācību gadā**

* 1. **Starptautisks eTwinning projekts: “STEAM in preschool: Journey of the Clouds”** (Latvija, Grieķija, Vācija)

Projekta īsa anotācija: Projekts ir vērsts uz STEAM (zinātne, tehnoloģijas, inženierzinātnes, māksla un matemātika) metodikas ieviešanu pirmsskolā, izmantojot mācību aktivitātes, kas saistītas ar mākoņu veidošanos un dabas parādībām. Projekta dalībnieki no Latvijas, Grieķijas un Vācijas kopīgi veidoja izglītojošas nodarbības, kas veicina bērnu izpratni par dabas procesiem, apgūstot zinātnes pamatus jautri un interaktīvi.

**Rezultāti**: Pedagogi ieviesa jaunas metodes (STEAM) mācību procesā, veicinot bērnu radošumu un zinātkāri. Projektā piedalījās 60 bērni no trim valstīm, radot kopīgus mākslas un zinātniskos darbus.

* 1. **eTwinning projekts: “100 soļi manā pagastā”** (Ērgļi, Madonas novads, Madliena, Ogres novads)

Projekta īsa anotācija: Projekta mērķis bija iepazīstināt bērnus ar savas dzimtās vietas vēsturi, kultūru un dabas vērtībām, veicot izglītojošas aktivitātes un pastaigas pagasta teritorijā. Dalībnieki no dažādiem Latvijas novadiem dalījās ar savām pastaigu pieredzēm un uzņēma fotogrāfijas, ko apmainījās ar citiem dalībniekiem.

**Rezultāti:** Projekts veicināja bērnu izpratni par viņu apkārtni un vietējo vēsturi. Tika izveidota digitālā fotoizstāde un sagatavoti mācību materiāli par vietējām kultūras un dabas vērtībām, ko izmanto arī citi pedagogi.

* 1. **eTwinning projekts: “Izveido multfilmu par ziemu pats”** (Ērgļi, Madonas novads, Madliena, Ogres novads, Daugavpils)

Projekta īsa anotācija: Projekts bija vērsts uz digitālo prasmju un radošuma attīstīšanu, iesaistot bērnus multfilmu veidošanas procesā. Dalībnieki no dažādiem Latvijas novadiem mācījās izmantot digitālos rīkus un tehnoloģijas, lai radītu animācijas, kas attēlo ziemas tēmas un dabas parādības.

**Rezultāti**: Projekta laikā tika radītas vairākas īsas multfilmas, kuras bērni veidoja paši, izmantojot dažādas animācijas tehnoloģijas. Bērni apguva digitālās prasmes un sadarbojās ar vienaudžiem no citiem reģioniem, attīstot radošo domāšanu un tehnisko izpratni.

1. **Citi sasniegumi**

5.1. Izveidota neformāla darba grupa ar Ērgļu vidusskolas pedagogiem, pirmsskolas sagatavošanas grupas sadarbībai ar sākumskolas pedagogiem un atbalsta personālu, jauno pirmklasnieku uzņemšanai skolā.

5.2. Iekārtots kabinets speciālās izglītības skolotājam un logopēdam.

5.3. Iekārtots metodiskais kabinets .

5.4. Organizēti darbinieku saliedēšanas pasākumi (gaismas šova izrāde “Lāčplēsis” Likteņdārzā, Radošās mājas un “Pļavas darbnīcas” apmeklējums).

5.5. Izglītojamo dalība konkursā “Ūdens manā pasaulē” ( Venden) .

5.6. Dalība “Labo darbu nedēļā”, ziedojot barību Madonas dzīvnieku biedrībai.

5.7. Projekta “Zaļā josta” ietvaros savākti 205 kg bateriju un 2350 kg makulatūras.

5.8. Organizēta izglītojoša ekskursija uz Valmieras drāmas teātra izrādi bērniem “Manas domas grib ar mani parunāt”.

5.9. Izglītojamo ekskursija uz Tērvetes dabas parku, uz izzinošu pasākumu Meža dienas ietvaros.

5.10 Dalība programmā “Piens un augļi skolai”.

5.11. Dalība programmā “Cūkmena detektīvi”.

5.11 Ērgļu vietējā avīzē ”Ērgļu ziņas” regulāri tiek publicēti raksti par aktivitātēm PII “Pienenīte”

5.12. Izveidota PII “Pienenīte” Facebook lapa.

**6.** **Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi**

Nav attiecināms. Izglītības iestādes vadītāja stājās amatā 01. 02. 2023. Vadītājas profesionālās darbības novērtēšana vēl nav veikta.

Izglītības iestādes vadītāja Everita Elizabete Zaretoka